CERCETAT PENTRU PORNOGRAFIE INFANTILĂ
La data de 10 martie a.c., polițiștii Brigăzii de Combatere a Criminalității Organizate Oradea – Serviciul de Combatere a Traficului de Persoane, împreună cu procurorii D.I.I.C.O.T. – S.T. Oradea, au efectuat 3 percheziții domiciliare, una în județul Bihor și două în județul Cluj, pentru documentarea activității infracționale a unui bărbat, de 29 de ani, din comuna Florești, județul Cluj, cercetat pentru săvârșirea infracțiunilor de pornografie infantilă și încercarea de a determina săvârșirea unei infracțiuni.
Din cercetările efectuate în cauză a rezultat faptul că, la data 10 martie a.c., acesta i-ar fi propus unui alt bărbat, cunoscut în mediul on-line, ca, în schimbul unei sume de bani, să se întâlnească într-o unitate de cazare din municipiul Oradea, județul Bihor, pentru a întreține relații sexuale cu un minor, aflat în supravegherea sa. Raportul sexual ar fi urmat să fie filmat de către cercetat, iar materialele pornografice ar fi urmat să fie comercializate ulterior, în mediul online.
În același context, bărbatul ar fi deținut în telefonul mobil personal un material pornografic de tip imagine cu victima minoră, pe care l-ar fi distribuit pe o rețea de socializare.
În urma perchezițiilor domiciliare, au fost descoperite și ridicate 4 dispozitive mobile de stocare a datelor informatice, care urmează a fi expertizate.
Ulterior, acesta a fost reținut, pentru 24 de ore, urmând ca, în cursul zilei de 11 martie a.c., să fie prezentat la Tribunalul Bihor, pentru dispunerea de măsuri legale.
Suportul de specialitate a fost asigurat de Direcția Operațiuni Speciale din Poliția Română.
La activități au participat jandarmii Grupării Mobile de Jandarmi "Ştefan Cicio-Pop" Cluj-Napoca și reprezentanții D.G.A.S.P.C. Cluj.
Facem precizarea că, pe întreg parcursul procesului penal, persoanele bănuite beneficiază de drepturile și garanțiile procesuale prevăzute de Codul de procedură penală, precum și de prezumția de nevinovăție
Semnalări cazuri de corupţie
Ați sesizat un caz de corupție? Apelați linia telefonică gratuită a Direcţiei Generale Anticoruptie: 0800.806.806
DetaliiRelaţii cu publicul(click pe link)
Aflați informații utile privind depunerea petițiilor sau solicitarea de audiențe la conducerea Poliției Române.
DetaliiAbonare la newsletter
Abonați-vă la newsletterul nostru pentru a fi la curent cu noutățile privind activitatea Poliției Române.
Detalii